Publication: Magyar Közlöny
Issue: MK-2001-115 (Year: 2001, Number: 115)
Era: 1990-2004
Section: A jogalkotásról szóló 1987. évi XI. törvény (a továbbiakban: Jat.) 1. §-a felsorolja a jogszabályokat, amely felsorolás egyben a jogszabályi hierarchia kérdésében egyértelmű eligazítást ad.
Paragraph Index: 833

1. § (1) bekezdés f) pontja pusztán önkormányzati rendeletről szól, nem téve különbséget a megyei és települési, fővárosi és fővárosi kerületi önkormányzati rendelet között. Az Alkotmány 41—43. §-aira és az Ötv. 1. §-ára figyelemmel az önkormányzati alapjogok egyenlőek, közöttük nincs önmagában vett hierarchikus viszony, a fővárosi és a fővárosi kerületi önkormányzat egyaránt települési önkormányzat. Az önkormányzati rendeletek egymás közötti összhangja sem az Alkotmány, sem a Jat. alapján nem képez a jogforrási hierarchia tárgykörébe tartozó alkotmányossági követelményt, ennek megfelelően az esetleges ellentét önmagában véve még nem alapozza meg az alkotmányellenességet. Az önkormányzati rendeletek ugyanis a fentiek szerint — egymáshoz képest — önmagukban véve nem lehetnek magasabb vagy alacsonyabb szintűek. Az Alkotmánybíróság következetes gyakorlata az azonos szintű jogszabályok ütközését a rendes bírósági jogalkalmazás által feloldandó jogértelmezési kérdésnek tekinti, amelynek feloldása a rendes bíróságok — és nem

Source: https://magyarkozlony.hu/hivatalos-lapok/8fe82eafa7afd01d11991621bc1328062e77108e/dokumentumok/7365d56ddf4b0f7eda48dc850e353443ee726d5c/letoltes